MEMORIÁL PETRA MINÁRECHA 2013
   medzinárodný cestný beh na 10 000 m    
   TREBATICE (okres Piešťany)
.súčasť osláv 900. výročia prvej písomnej zmienky o obci.

Preteky sú venované pamiatke bývalého maratónca P. Minárecha, nášho rodáka a spoluzakladateľa  Trebatickej desiatky, ktorý zomrel 28. júna 2006 vo veku 51 rokov. Cestná desiatka v uliciach Trebatíc 
sa pod týmto názvom pobeží piaty raz. Nadväzuje na dvanásť kapitol T-10.

USPORIADATELIA:    Obec Trebatice, Obecný futbalový klub Trebatice
GESTOR:                       Mgr. Juraj Valo, starosta obce
TERMÍN:                       nedeľa, 28. júla 2013, slávnostné otvorenie o 10.00 h pred OcÚ
ŠTART:                         * 10.05 h  žiacke kategórie:  ročníky narodenia 2003 – 2007, dĺžka trate 500 m; 
                                        ročníky narodenia 1998 – 2002, dĺžka trate 1 000 m; vecné ceny pre troch  
                                        najrýchlejších v každej vekovej skupine dievčat a chlapcov
                                       * 10.30 h  hlavné preteky mužov, žien, juniorov a junioriek (10 000 m)
POPIS TRATE:              vedie asfaltovými ulicami Trebatíc, štart a cieľ pred obecným úradom
ŠTARTOVÝ VKLAD:  žiacke kategórie neplatia, štartujúci na 10 km 2 €
PREZENTÁCIA:           od 8.30 h do 9.30 h v obecnom úrade
PRIHLÁŠKY:                vopred sa nevyžadujú. Informácie poskytuje Mgr. Jaroslav Lieskovský, manažér 
a moderátor pretekov (lieskovsky.jaroslav@gmail.com) 
ŠATNE:                         v základnej škole (100 m od obecného úradu), otvorené od 8.00 h 
FINANČNÉ CENY  (každý pretekár a každá pretekárka môžu byť odmenení iba raz): 
* Muži, absolútne poradie:  1. miesto 50 €,  2. miesto 40 €,  3. miesto 30 €,  40 – 49 rokov: 1. miesto 30  €,     2. miesto 25  €,  3. miesto 20 €,  50 – 59 rokov: 1. miesto 30  €,  2. miesto 25  €,  3. miesto 20 €,  60 – 69 rokov: 1. miesto 30  €,  2. miesto 25 €,  3. miesto 20 €,  od 70 rokov: 1. miesto 30  €,  2. miesto 25  €,            3. miesto 20 €.
* Ženy, absolútne poradie: 1. miesto 50 €,  2. miesto 40 €,  3. miesto 30 €,  40 – 49 rokov: 1. miesto 30 €,    
2. miesto 25 €,  3. miesto 20 €,  od 50 rokov: 1. miesto 30 €,  2. miesto 25 €,  3. miesto 20 €.
Pre absolútneho víťaza a absolútnu víťazku na 10 km (bez rozdielu veku) je pripravený pohár starostu obce. 
Navyše, chýbať nemôže ani tradičná pretekárska tombola. Tiež budú vecnou cenou odmenení traja 
najrýchlejší vytrvalci s trvalým bydliskom v Trebaticiach, najstarší muž a žena (podľa dátumu narodenia) aj 
prvý junior a prvá juniorka (do 19 rokov, rozhoduje ročník narodenia).
TRAŤOVÉ REKORDY:  Starosta obce udelí osobitnú prémiu 50 € za prekonanie rekordných časov na 
terajšom okruhu (muži, ženy).
DEKOROVANIE VÍŤAZOV a žrebovanie pretekárskej tomboly sa uskutoční o 12.30 h v priestoroch Areálu zdravia (amfiteáter za obecným úradom).        
OBČERSTVENIE:  prevezme každý bežec po skončení pretekov v susedstve amfiteátra (za OcÚ). 
UPOZORNENIE:    Všetci súťažiaci štartujú na vlastné nebezpečenstvo, organizátori nezodpovedajú za 
škody počas pretekov.
POZNÁMKA:         Usporiadatelia  zabezpečia bezplatnú  prepravu bežcov a bežkýň mimoriadnym 
autobusom z  Piešťan do Trebatíc (odchod o 9.00 h spred železničnej stanice), rovnako aj po skončení 
pretekov.

Mgr. Juraj Valo, v. r.                                                              Ing. Jozef Svetlík, v. r.
starosta obce                                                                           prezident OFK